# VZOROVÝ DOKUMENT

# PLNOMOCENSTVO Reg. zn. NDS: PP/2025/....

|  |
| --- |
| **Splnomocniteľ:**  Obchodné meno: **Národná diaľničná spoločnosť, a.s.**  Sídlo: Dúbravská cesta 14, 841 04 Bratislava  IČO: 35 919 001  Zápis v obchodnom registri: Mestský súd Bratislava III, Oddiel: Sa, Vložka č. 3518/B  **Zastúpenie - oprávnenie konať v mene Národnej diaľničnej spoločnosti, a.s.:**  Priezvisko: **Macháček** Priezvisko: **Droppa**  Meno, titul: **Filip, Ing.**  Meno, titul: **Rastislav, PhDr.**  Funkcia: predseda predstavenstva Funkcia: podpredseda predstavenstva  a generálny riaditeľ  (ďalej len „***Splnomocniteľ***“) |

|  |
| --- |
| **Splnomocnenec:**  Obchodné meno: **Xxxxxxxxxxx**  Sídlo: **Xxxxxxxxxxx**  IČO: **Xxxxxxxxxxx**  Zápis v Obchodnom registri: **Xxxxxxxxxxx**  **Zastúpenie - oprávnenie konať v mene Xxxxxxxxxxx:**  Priezvisko: **Xxxxxxxxxxx**  Meno, titul: **Xxxxxxxxxxx, Xxx.**  Funkcia: konateľ/splnomocnený  (ďalej len „***Splnomocnenec***“) |

Splnomocniteľ zastúpený štatutárnym orgánom Národnej diaľničnej spoločnosti, a.s. (ďalej len „**NDS a.s.**“) uvedeným v bode VII. výpisu z Obchodného registra Mestského súdu Bratislava III, Oddiel: Sa, Vložka číslo 3518/B **udeľuje** v súlade s ustanovením § 31 a nasl. zákona č. 40/1964 Zb. Občiansky zákonník v znení neskorších predpisov **plnomocenstvo**, ktorým oprávňuje Splnomocnenca na zastupovanie Splnomocniteľa pri úkonoch spojených so zápisom nových zabezpečovacích prívesov dodávaných Splnomocniteľovi v súlade s Rámcovou dohodou s názvom „Nákup zabezpečovacích prívesov s výstražnou svetelnou šípkou/ s prestaviteľnými panelmi/ s LED panelom“ číslo ZM/2025/XXXX uzavretej dňa XX.XX.2025 medzi Splnomocniteľom ako objednávateľom a Splnomocnencom ako dodávateľom (ďalej len „**rámcová dohoda**“) na príslušnom Dopravnom inšpektoráte Policajného zboru Slovenskej republiky (ďalej len „Dopravný inšpektorát“).

Keďže v zmysle bodu 8, článku 2 rámcovej dohody je Splnomocniteľ povinný odovzdať nové zabezpečovacie prívesy s výstražnou svetelnou šípkou/ s prestaviteľnými panelmi/ s LED panelom (ďalej len „**prípojné vozidlo**“) až po ich prihlásení do evidencie vozidiel a pridelení evidenčného čísla príslušným správnym orgánom, Splnomocniteľ týmto splnomocňuje Splnomocnenca na konanie v mene Splnomocniteľa v nasledovnom rozsahu:

* zastupovať Splnomocniteľa pri úkonoch týkajúcich sa podania žiadosti o pridelenie tabuľky s evidenčným číslom na prípojné vozidlo dodané na základe rámcovej dohody na príslušnom Dopravnom inšpektoráte;
* zastupovať Splnomocniteľa pri úkonoch týkajúcich sa prihlásenia/zaevidovania, Splnomocniteľa ako držiteľa prípojných vozidiel dodaných na základe rámcovej dohody na príslušnom Dopravnom inšpektoráte;
* podpisovať akékoľvek dokumenty v mene Splnomocniteľa súvisiace s podaním žiadostí o pridelenie evidenčného čísla ako aj zmeny držiteľa prípojného vozidla na príslušnom Dopravnom inšpektoráte;
* za účelom vydania príslušného osvedčenia/tabuľky s evidenčným číslom komunikovať s Dopravným inšpektorátom v mene Splnomocniteľa a preberať v mene Splnomocniteľa osvedčenia/tabuľky s evidenčným číslom ako aj iné písomnosti;
* uskutočňovať všetky úkony nevyhnutne potrebné na splnenie účelu udeleného plnomocenstva.

Splnomocnenec je povinný v rozsahu udeleného plnomocenstva postupovať s náležitou odbornou starostlivosťou, hájiť záujmy Splnomocniteľa a konať výlučne v súlade so záujmami Splnomocniteľa tak, aby bol splnený účel udeleného plnomocenstva.

Pri všetkých úkonoch, na ktoré je Splnomocnenec podľa tohto splnomocnenia oprávnený, bude vždy uvádzať, že koná v mene Splnomocniteľa.

Splnomocniteľ berie na vedomie a súhlasí s tým, že Splnomocnenec bude v rámci výkonu predmetu tohto plnomocenstva konať prostredníctvom splnomocnenej osoby resp. inej osoby/osôb, ktorej/ktorým Splnomocnenec udelí plnomocenstvo v identickom rozsahu podľa tohto plnomocenstva.

Toto splnomocnenie sa vyslovene vzťahuje aj na úkony s vyššie uvedenými právnymi úkonmi neoddeliteľne súvisiace, ak ich súčasné alebo spoločné vykonanie alebo uplatnenie je obvyklé alebo potrebné, a to aj vtedy, keď pre tieto právne úkony vyžadujú právne predpisy osobitné splnomocnenie.

Splnomocnenie reg. zn. NDS: PP/2025/XXXX nadobúda platnosť dňom podpísania plnomocenstva zástupcami štatutárneho orgánu Splnomocniteľa a Splnomocnenca a je udelené na dobu určitú do vykonania úkonov spojených so zápisom nového prípojného vozidla príslušným Dopravným inšpektorátom titulom tohto plnomocenstva, ak predtým nedôjde k jeho zániku, a to ukončením rámcovej dohody, resp. k jeho zmene alebo doplneniu.

V Bratislave, dňa: \_\_\_\_\_\_\_\_\_\_\_\_\_\_\_

Odtlačok pečiatky:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**PhDr. Rastislav Droppa**  **Ing. Filip Macháček**

podpredseda predstavenstva predseda predstavenstva

a generálny riaditeľ

Splnomocnenie za Splnomocnenca v plnom rozsahu prijímam.

V Meste, dňa: \_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Xxxxxxxxxxx**

konateľ/splnomocnený